Ramona Zamzam

Ros Ramona Qadira Mohd Zamzam (lahir 25 Jun 1990) merupakan seorang pelakon dan model wanita Malaysia. Beliau merupakan bekas peserta Dewi Remaja 2009/10 dan terkenal menerusi peranan di televisyen dan filem. Beliau memulakan kerjaya awal sebagai model pada 2002 dan kemudiannya memulakan kerjaya lakonan pada 2006 ketika berusia 14 tahun dan mula dikenali sewaktu berlakon dalam filem Castello yang ditayangkan pada 2006.

Kehidupan peribadi
Ramona, berdarah peranakan Melayu, Pakistan, Jerman dan Thailand dilahirkan di Bukit Mertajam, Pulau Pinang dan membesar di Ipoh, Perak. Beliau merupakan anak sulung daripada dua beradik. Ketika berusia 4 tahun, Ramona pernah bersekolah di sekolah Cina. Ramona berkelulusan dalam bidang perniagaan di Kolej SEGI (kini Universiti SEGi).

Beliau berkahwin dengan seorang warga Palestin, Rami Alashkar pada 1 Mei 2015. Hasil perkongsian hidupnya dengan Alashkar, beliau dikurniakan anak perempuan bernama Ivanna Alashkar. Pasangan ini membahagikan masa mereka antara Kuala Lumpur, Malaysia dan Tebing Barat, Palestin.

Kerjaya
Pada tahun 2002, ketika berusia 12 tahun dan masih bersekolah, Ramona Zamzam memulakan kerjaya peragaan dengan menjadi penghias muka depan majalah kanak-kanak, Bintang Kecil. 4 tahun kemudian, Ramona memulakan kerjaya lakonan menerusi filem Castello arahan Bade Hj. Azmi lakonan Rosyam Nor, Liyana Jasmay dan Erra Fazira.

Pada tahun 2010, Ramona menjadi salah seorang peserta Dewi Remaja 2009/10 bersama-sama Neelofa, Syatilla Melvin, Anzalna Nasir dan Izara Aishah yang mana beliau memenangi tempat kelima. Penampilan televisyen pertama beliau ialah pada 2011 menerusi drama Begitukah Cinta di TV3. Beliau seterusnya memegang watak sebagai Shireen dalam drama Cinta Jangan Pergi lakonan Remy Ishak dan Tiz Zaqyah.

Ramona memegang watak sebagai Nadia, salah seorang ahli kumpulan perompak Geng Anarkis dalam filem aksi jenayah, KL Special Force arahan Syafiq Yusof lakonan Rosyam Nor, Syamsul Yusof dan Fattah Amin. Filem ini ditayangkan pada 8 Mac 2018 dan merupakan kejayaan komersial dan kritis.

Filemografi

Filem

Drama

Telefilem

Televisyen

Muzik video

Anugerah dan pencalonan

Rujukan

Pautan luar
 
 
 

Kelahiran 1990
Pelakon wanita Malaysia
Orang dari Bukit Mertajam
Orang hidup
Pelakon wanita Malaysia abad ke-21
Muslim Malaysia
Peragawati Malaysia
Orang dari Pulau Pinang
Orang Malaysia berketurunan Melayu
Pelakon televisyen Malaysia
Pelakon filem Malaysia
Alumni Universiti SEGi
Orang Malaysia berketurunan Jerman
Orang Malaysia berketurunan Siam
Orang Malaysia berketurunan Pakistan
Peserta Dewi Remaja